《过赤壁》
明代·龚敩

赤壁争雄又几秋，江波不断古今愁。风腥远水鱼龙混，草没荒城鹿豕游。

樊口斜晖穿树出，汉阳孤屿接天浮。年光不逐豪华去，剩有残碑记竹楼。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。